|  |
| --- |
|  |
| **ΕΛΛΗΝΙΚΗ ΔΗΜΟΚΡΑΤΙΑ** |
|  |

Αθήνα, 28 Δεκεμβρίου 2022

**ΔΕΛΤΙΟ ΤΥΠΟΥ**

**ΑΑΔΕ: Συνεχίζεται η ψηφιοποίηση δηλώσεων απόδοσης τελών και ειδικών φόρων**

Πολίτες και επιχειρήσεις έχουν πλέον τη δυνατότητα ψηφιακής υποβολής τεσσάρων ακόμη δηλώσεων απόδοσης τελών και ειδικών φόρων.

Αυτές είναι:

* Δήλωση απόδοσης ειδικού φόρου τηλεοπτικών διαφημίσεων, που υποβάλλεται από επιχειρήσεις τηλεοπτικών μέσων ενημέρωσης.
* Δήλωση απόδοσης τέλους συνδρομητών σταθερής τηλεφωνίας, που υποβάλλεται από επιχειρήσεις παροχής υπηρεσιών σταθερής τηλεφωνίας.
* Δήλωση απόδοσης ειδικού φόρου πολυτελείας, που υποβάλλεται από παραγωγούς ειδών πολυτελείας που παράγονται εγχώρια, και από πρόσωπα που πραγματοποιούν ενδοκοινοτική απόκτηση από άλλο Κράτος Μέλος της Ε.Ε., εφόσον αυτά τηρούν απλογραφικά ή διπλογραφικά βιβλία.
* Δήλωση απόδοσης τέλους στη συνδρομητική τηλεόραση, που υποβάλλεται από επιχειρήσεις παροχής υπηρεσιών συνδρομητικής τηλεόρασης.

Οι συγκεκριμένες δηλώσεις υποβάλλονται στην ψηφιακή πύλη myAADE (<https://myaade.gov.gr>) στη διαδρομή Εφαρμογές -> Φορολογικές Υπηρεσίες -> Τέλη & Ειδικοί Φόροι.